Očajne kućanice
Očajne kućanice su američka serija, autora Marca Cherryja, koja je počela s prikazivanjem na američkoj televiziji ABC u septembru 2004. Na ulici "Wisteria Lane", u malom gradiću Fairview-u u predgrađu, serija prati živote šest kućanica i misterije koje se odvijaju oko njih. Stil serije kombinira elemente misterije, drame, i najviše komedije. Cherry je ponudio seriju mnogim vodećim američkim TV kućama, uključujući HBO, CBS, NBC i Fox; no svaka ga je odbila. Nakon nekoliko manjih izmjena Cherry je ponudio seriju ABC-ju i ABC je kupio seriju, i napravio je nekoliko izmjena u glumačkoj postavi. Serija je bila ogroman hit, pogotovo po gledanosti, i odmah napravila termin "Desperate Housewives" kulturalni fenomen po cijelom svijetu. Prije "Kućanica", najveći hit po gledanosti na ABC-ju je bila je američka verzija kviza "Tko želi biti milionaš". Uz Kućanice, veliku popularnost je stekla i serija "Izgubljeni" koja se također prikazuje na ABC-ju. U Bosni i Hercegovini, obje serije se mogu pratiti na Mreži Plus. Od početka prikazivanja ženski časopisi širom svijeta dobili su zahvalnu temu, neprestano su pisali o glavnim glumicama serije, pogotovoj o Evi Longoriji. Širom svijeta su se TV kuće otimale za "Kućanice", i sada se serija prikazuje širom svijeta. Slogan: Svatko ima malo prljavog rublja.